Kokkuvõte Arengu- ja planeeringukomisjoni tööst
#000002
Esimene arengu- ja planeeringukomisjon (A&P komisjon) peale viimaseid, 2021 KOV valimisi kogunes arutama nelja päevakorrapunkti möödunud neljapäeval, 13. jaanuaril 2022. aastal. Arutlusteemadeks olid järgnevad temaatikad.
#000003
Teema kandsid ette abivallavanem Kertu Vuks ja planeeringuspetsialist Maarika Uprus. Elva valla üldplaneering ja keskkonnamõju strateegilise hindamise aruanne on koostamisel ning protsess peaks hinnanguliselt lõpuni jõudma augustis 2022, kuid see võib muutuda, kui tekib arutelusid ning kooskõlastamine võtab aega. Endiselt on võimalik lisada ettepanekuid. Täpsemalt saab protsessiga tutvuda eraldi blogis: 
#000004
Muutlike energiahindade valguses arutatakse ka tuuleenergiaga seonduvat, kuid otsustatakse seda teemat arutada tulevastes komisjonides eraldi teemana.
#000006
Algatatud detailplaneeringud Elva linnas ja vallas
#000007
Käärdi tee 5 kinnistu kaheks krundiks jagamine, kahe ridaelamu (3 boksi) ehitusõiguse määramine;Kulbilohu 5 krundile ehitusõiguse määramine kuni kolme äri ja tootmishoone püstitamiseks;Jaani 4 krundile kahe korterelamu ehitusõiguse määramine;Jaani 5a kinnistu kolmeks krundiks jagamine, kolme korterelamu (kuni 4 korrust) ehitusõiguse määramine;Tähe 2e krundile ehitusõiguse määramine ühe ridaelamu püstitamiseks;Pikk 2 ja 4 – Pikk 2 kinnistu jagamine kaheks krundiks, ehitusõiguse määramine korterelamu püstitamiseks. Pikk 4 krundile täiendav ehitusõigus korterelamu püstitamiseks. Detailplaneering on avalikul väljapanekul 17. jaanuarist kuni 1. veebruarini.
#000008
Käo küla Vana-Angaste – elamukruntide moodustamine (ca 33), ehitusõiguse määramine üksikelamute püstitamiseks;
#000009
Käo küla Vana-Angaste (elvalastele tuntud ka kui Rannu ristmik Waide Motelli juures), väljavõte detailplaneeringu eskiisjooniselt (allikas: ). Juuresoleva tabeli järgi planeeritakse elamumaa kruntide suuruseks 1500...3641 m2. Kehtiva Rõngu valla ja koostamisel oleva Elva valla üldplaneeringu järgi on vastav näitaja 1200 m2. Ligikaudu 12% maast planeeritakse haljasalaks ja haljasribadeks tänavatel.
#000010
Käärdi alevik Mesika 8a ja Karro – elamukruntide moodustamine (ca 37), ehitusõiguse määramine üksikelamute püstitamiseks.
#000011
Käärdi alevikus Mesika 8a ja Karro kinnistute detailplaneeringu ala (allikas: )
#000012
Need kaks viimast detailplaneeringut puudutavad alasid vahetult Elva linna piirialadel. Komisjoniliikmetel oli sellega seoses küsimusi.
#000013
Ain Pedak: Rõngu piirkonna planeeringuna käsitletud Vana-Angaste ja Käärdi piirkonna planeering – kas üldplaneeringuga linnapiiri nihutatakse nii palju, et neid võib käsitleda Elva linna osana? Maarika Uprus: üldplaneeringuga linnapiire ei muudeta, see käib eraldi protsessiga, kuid me oleme selle ettepaneku teinud et need piirkonnad Elva linna alla liita.
#000014
Are Altraja: Rõngu piirkonna detailplaneeringu osas oleks hea näha suuremat pilti, säilitades linna miljööväärtuslikkust. Selleks oleks vaja välja töötada arhitektuurilised tingimused, millega arendaja peab arvestama arendusel. Maarika Uprus: antud detailplaneeringute kohta ei ole ühtegi eskiisi veel esitatud, küll aga on valla poolt kehtestatud erinevad tingimused, nii arhitektuursed kui kinnistute ehitusjoon.
#000015
Tehti ettepanek: Elva vald töötab välja arhitektuurinõuded, mida komisjonile samuti esitada, millega tulevikus arendamisel aluseks võtta ruumi planeerimisel.
#000016
Aivo Johanson: teeks ettepaneku, et algatatud detailplaneeringud, kus kinnistuid on 10 või rohkem, tuuakse see komisonile tutvumiseks.
#000017
Puhja alevik Õhtu 3 kahe elamukrundi moodustamine, kruntidele ehitusõiguse määramine üksikelamute püstitamiseks;Rämsi küla Tiidriku tee 5 ja 7 elamukruntide (3 krunti) moodustamine, ehitusõiguse määramine üksikelamute püstitamiseks.
#000018
Tamme küla Männituka kehtivas detailplaneeringus määratud ehitisealuse pinna ja kõrguse suurendamine, ehitusõiguse määramine üksikelamu püstitamiseks;Annikoru küla Helekotka elamukruntide (3 krunti) moodustamine, ehitusõiguse määramine üksikelamute püstitamiseks;Palupera küla Külaotsa kinnistule täiendava ehitusõiguse määramine üksikelamu püstitamiseks.
#000020
Algatatud detailplaneeringutega saab täpsemalt tutvuda: 
#000021
Kentsi paisjärve arendus II etapi väljaehitamineElva Gümnaasiumi Puiestee tänava hoone rekonstrueerimine (sellest kandis hiljem täpsemalt ette valla arendusjuht)Rõngu kogukonnakeskusKonguta rahvamaja rekonstrueerimine
#000022
Elva spordi ja puhkepargi arendusReku sadamaala arendus
#000023
Kentsi paisjärve arenduse seis möödunud aastal, väljavõte abivallavanem Kertu Vuksi ettekandest
#000024
Hoone hetkeseis. Elva linna vanimat hoonet – endine postipoiste elamu – ootab ees lammutamine. Hoone on eraomandis.
#000026
MTÜ Elva Elama on tulnud välja ideega, et osta hoone tagasi, rekonstrueerida ning anda see Elva Gümnaasiumi haldusalasse. Hoones on kaks korterit, üks kuulus varem omavalitsusele, kui müüdi ära. Tagasiostuks kuluks 82 000 eurot ning sellest 32 000 tuleks Elva valla eelarvest, mis saadi korteri müügist. Ülejäänu kokku saamiseks plaanitakse korraldada annetuskampaania, sarnaselt linna purskkaevule Elva raudteejaama juures. Rekonstrueerimisel võiks võtta eeskuju Viljandi Pärimusmuusika Aidast, suurendades hoone ruumipinda poole võrra. Hoonesse tuleks kodulooklass, krundile valgusküllane väliõppeklass ja kooliaed.
#000028
Elva Postipoiste elamu, vaade siseõuelt, sügis 2021. Selle puidust lagunenud hoone osa asemele planeerib MTÜ Elva Elama kaasaegset valgusküllast juurdeehitust (umbes 50 m2), mida saaks soojal ajal kasutada ka kui õuesõppeklassi. Stiilinäiteks selles osas nähakse ette Viljandi Pärimusmuusika Aida klaasist juurdeehitust. Foto: Elva Elu
#000029
Hoone praegune omanik on nõus müüma tingimusel, et see antakse avalikku kasutusse. Kogu projekti hinnanguline maksumus on 190 000 eurot, mille rahastamiseks otsitakse võimalusi ja vahendeid. MTÜ-del on lihtsam taotleda projektitoetusi, kui omavalitsusel, mis peaks aitama projekti realiseerimisele kaasa.
#000030
Enamus komisjonist toetas MTÜ Elva Elama ideed endise Postipoiste elamu arendamise osas, suunitlusega anda see avalikku kasutusse. Erapooletuks jäi üks komisjoni liige.
#000032
Üks suuremaid investeeringuprojekte, mis ees ootab, on Elva Gümnaasiumi Puiestee hoone renoveerimine. Projekti kogumaksumuseks on 3 miljonit eurot, millest 1,5 tuleb 2022. aasta eelarvest ja 1,5 2023. aasta eelarvest.
#000035
Korrastatud hoone on plaanis avada 2023. aastal ning ehitustööde algus on planeeritud 2022. ausgustisse. Hetkel on projekteerimine pooleli, millega tegeleb P.P. Projekt ning Ten Arhitektid. Plaanis on muuta hoone sisemist ruumijaotust ja -loogikat, juurdeehitusi ei tule, ümberprojekteerimisele läheb ka keldrikorrus ning plaanis on ümber kujundada ka õueala.
#000036
Võib tulla olukord, kus maksumus ületab eelarve ning sellisel juhul tuleb töid teostada etapiti, kuid eelkõige on plaanis teha siseruumid ja seejärel õu.
#000037
Elva Gümnaasiumi Puiestee tn 2 õppehoone Elvas, foto elvag.edu.ee. Hoone sisemus läheb täielikule uuenduskuurile, hetkel käivad projekteerimistööd
#000038
Ain Pedak: Hoonele on tehtud suur hulk investeeringuid, kas nendega arvestatakse? Margus Ivask: Püüame arvestada nii palju kui võimalik, saavutades eesmärgi.
#000039
Toomas Laatsit: Miks suuremaid ruume vaja on? Margus Ivask: õppetöö vormid on ajas muutunud ja sellest lähtuvalt ka ruumivajadus, mis nõuab ümberkorraldamist, toetamaks õppetööd.
#000040
Ujula kohta on valminud põhjalik asukoha valikute analüüs, millega oli kõigil komisjoniliikmetel võimalik tutvuda. Margus Ivask: “Töötame praegu kahe variandi kallal – erakapitali kaasamine, kellega on kohtumine planeeritud veebruari. Teine variant on ehitada hoone valmis kohaliku omavalitsuse vahenditega ning leida operaator.
#000042
Praegune asukohavalik on Elva Gümnaasiumi algkoolimaja ümbrus, kus kolm erinevat võimalikku asukohta. Selleks on vaja teostada puurimised geoloogilise aluse uurimiseks, mis on plaanis ära teha veebruaris. Idee kohaselt on plaanis rajada sportujula, kus on 8 rajaga 25 m pikkune bassein ja tribüünid, mis võimaldab võõrustada kohalikke kui ka rahvusvahelisi ujumisvõistlusi.”.
#000043
Ivask jätkas: “Parim variant oleks ühendus spordihoonega, mis võimaldaks kokku hoida ruumidelt nagu jõusaal jms, mis käivad ujulaga koos. Plaanis on külastada kahte sarnast ujulat, et saada parem ülevaade eelistest ja puudustest. Hoone oletatav suurus võiks olla 1500-1600 ruutu ning orienteeruv maksumus sarnaste rajatiste osas on olnud 3,2 kuni 4 miljonit eurot.”.
#000045
Ain Pedak: Siiani on olnud hirm puurvaiade osas ning kaalutud Pika tänava krunti – kumb tuleks otstarbekam ja odavam – kas kasutada puurvaia või osta uus krunt? Margus Ivask: Tegelikkuses ei ole kardetud puurvaia ning Pika tänava krundi osas on plaanis omanikega kohtuda, kuid soovitud summa on ääretult kõrge.
#000046
Indrek Jaal: Mille järgi lõpuks otsustatakse asukoht? Margus Ivask: Otsus tuleb lähtuvalt eskiisist ning heakskiidust, mis läbi komisjonide ning Elva Vallavolikogu. See peab olema ka meelepärane kohalikele elanikele.
#000047
Elva valla 2022. a eelarve arutelu ja eelarvetrendid
#000048
Fred Koppel on ette valmistanud ülevaate, kuidas eelarve on aastate lõikes muutunud. Selgus, et põhitegevuskulud on viimaste aastate lõikes kasvanud ning investeeringud vähenenud. Selline suund on murettekitav ning me peaksime siiski hoidma või kasvatama investeeringute osa, selle asemel et suurendada põhitegevuskulusid.
#000049
Kertu Vuks: Mitmed investeeringud on tehtud läbi allasutuste, kas need on arvesse võetud? Paratamatult tekivad investeeringutega ka põhitegevuskulud. 2019. aastal on tehtud suured investeeringud ning paratamatult tuleb kohustused tasuda järgmistel aastatel, seega vähem investeerida, et saaks jälle koguda ning suuremaid investeeringuid teha. Fred Koppel: Jah, võtsin arvesse kogu eelarve ulatuse.
#000051
Toomas Laatsit: Kas on veel ettepanekuid eelarve eelnõu osas? Ain Pedak: tänavavalgustus sai just renoveeritud ja eelarves taaskord 23% suurenemine? Kas siit on võimalik eelarvet ümber jaotada, kui selleks peaks olema vajadus? Ülesanne: üle täpsustada, kas summa on fikseeritud või saab muuta.
#000052
Elva valla juhtimises on ületatud kõik punased jooned
#000054
Tartumaa Tervisekeksus näeb meditsiini kitsaskohtadele lahendust tervisekeskuste arendamises
#000056
Selgus Elva aasta tegu 2022!
#000057
Tulevased SündmusedPreagune kuuValitud ajahetkel ei toimu midagiVärkseimad uudised:
Paljusid Elva traditsioonilisi spordisündmuseid ähvardab sel aastal ära jäämine
Elva valla juhtimises on ületatud kõik punased jooned
Elva Gümnaasiumi uus direktor on Marek Sammul
#000059
Valitud ajahetkel ei toimu midagi
#000060
Paljusid Elva traditsioonilisi spordisündmuseid ähvardab sel aastal ära jäämine
Elva valla juhtimises on ületatud kõik punased jooned
Elva Gümnaasiumi uus direktor on Marek Sammul
#000061
Paljusid Elva traditsioonilisi spordisündmuseid ähvardab sel aastal ära jäämine
#000062
Sul on võimalus ise meiega koos lehte teha – pane oma mõtted, arvamused ja probleemikirjeldused paberile, siis meilile ja saada: info@elvaelu.ee
#000065